A szezon során, bár a csapat nem tudott igazán beleszólni McLaren és Ferrari küzdelmeibe és inkább a Renaulttal majd versenyzett az ötödik-hatodik helyekért, miközben elért néhány dobogós helyezést. A kanadai nagydíjon Fernando Alonso és Räikkönen hibája, valamint Felipe Massa kizárása révén Nick Heidfeldnek sikerült másodikként zárni. Robert Kubica egy poros íven történő előzés során autójával kicsúszott, és látványos balesetet szenvedett, de szerencsére csak kisebb sérüléseket szenvedett. A lengyel versenyzőt azonban nem engedték rajthoz állni Indianapolisban, így a csapat fiatal tesztpilótája, Sebastian Vettel ülhetett be a BMW-be. Heidfeld a nagydíjat kormányhiba miatt nem tudta befejezni a 8. helyen, így az addig mögötte haladó Vettel szerzett egy pontot, és lett a Formula–1 történetének legfiatalabb pontszerzője. Vettel a magyar nagydíjon átszerződött a Toro Rosso csapathoz.